वार्षिक पर्यटन उत्सव में नगा लोगों को संबोधित करते हुए गृह मंत्री ने कहा कि केंद्र सरकार भारत-म्यामां सीमा पर मुक्त आवागमन फिर से शुरू करने की प्रक्रिया में है ताकि सीमावर्ती इलाकों में रहने वाले लोगों को कोई परेशानी ना हो। उन्होंने कहा, ‘‘सीमा पर व्यापार को बढ़ावा देने के लिए भी कदम उठाए जा रहे हैं। इससे यह भी सुनिश्चित होगा कि सीमा पर गैरकानूनी तस्करी और अन्य अवैध गतिविधियों पर लगाम लगाई जाए।’’ नगालैंड की सीमा म्यामां के साथ लगती है।